b"\n_START_ARTICLE_\nProfecia de Neferti\n_START_PARAGRAPH_\nLa profecia de Neferti \xc3\xa9s un text literari de l'antic Egipte on el savi anomenat Neferti (fictici) descriu a la cort del fara\xc3\xb3 profecies sobre el futur del pa\xc3\xads, entre les quals destaquen una guerra civil i atacs exteriors que seran resistits per un rei anomenat Ameny. Es creu que el text t\xc3\xa9 un rerefons pol\xc3\xadtic, ja que presenta en forma de ficci\xc3\xb3 possible gestes hist\xc3\xb2riques d'un fara\xc3\xb3 de la Dinastia XII d'Egipte, Amenemhet I, d'aqu\xc3\xad la semblan\xc3\xa7a entre els noms. _NEWLINE_El text es conserva \xc3\xadntegre en dues tauletes a l'Ermitage en una c\xc3\xb2pia tardana i han rom\xc3\xa0s diversos fragments contemporanis i posteriors a la seva composici\xc3\xb3 en diferents suports. L'autor s'anomena a si mateix Neferti. El to pessimista \xc3\xa9s an\xc3\xa0leg al d'altres textos prof\xc3\xa8tics, tant egipcis com d'altres cultures com l'hebrea."